उनले सरकारले सबैलाई वार्ता र संवादबाट समस्याको समाधानका लागि वार्ता र संवादमा आउन आग्रह गरिरहेको बताए। ‘अहिलेको सरकार र पार्टी सबै प्रति उदारताका साथ संवादको बाटो जाने सहमतिको बाटो जाने कुरा अपिल गरिरहेको छ,’ पूर्वप्रधानमन्त्रीसमेत रहेका सत्तारुढ दलका अध्यक्ष प्रचण्डले भने, ‘पार्टी अध्यक्षको हैसियतले के भन्छु भने अहिले वामपन्थी कम्युनिस्टको सरकार छ। सबैसँग सहमति र सहकार्य गर्ने बाटो राखेको छ। सुशासनको विकासलाई मुख्य नारा बनाएको छ। यो अवस्थामा अरू कुनै वितण्डा तिर लाग्नु भन्दा सबै पक्ष खुलस्त ढङ्गले वार्ता गर्ने संवाद गर्ने सहमति गर्ने तिर आउनुपर्योर। वितण्डा मच्चाएर मान्छेलाई आतङ्कित पारेर अहिलेको बदलिएको परिस्थितिमा केही हुन्छ भनेर सोच्नु सारै ठुलो अज्ञानता बाहेक केही होइन।’
